EkBass/fiwiki-20250220-pages-articles huggingface dataset:
Balls of Steel (televisiosarja)

Balls of Steel on brittiläinen piilokamerasarja, jota esitettiin kolmen tuotantokauden ajan vuosina 2005-2008. Ohjelmassa eri näyttelijät tekevät erilaisia jekkuja satunnaisille ihmisille. Ohjelman juonsi Mark Dolan. Ohjelman formaatista on tullut ulkomaisia versioita, kuten suomalaisversio Teräspallit ja australialaisversio Balls of Steel Australia. Luokka:2000-vuosikymmenen brittiläiset tositelevisiosarjat Luokka:Piilokameraohjelmat Luokka:Channel 4:n televisio-ohjelmat
Helga Sjöstedt

Helga Hulda Viola Sjöstedt (8. helmikuuta 1908 Tampere – 29. lokakuuta 1979 HelsinkiHelga Sjöstedt Find A Grave. Viitattu 16.5.2014.Helga Sjöstedt Postikorttien tarinoita. Viitattu 16.5.2014.) oli suomalainen kuvittaja. Sjöstedtin vanhemmat olivat maanmittausinsinööri Oskar Edvin Sjöstedt ja Hulda Sofia Thurén. Helsingissä Suomen Taideyhdistyksen piirustuskoulussa opiskellut Sjöstedt tunnetaan kymmenistä kuvittamistaan satu- ja lastenkirjoista sekä 1930–1970-luvuilla piirtämistään postikorteista. Sjöstedtin kuvittamista teoksista tunnetuin on vuonna 1947 ilmestynyt Laura Latvalan Pikku-Marjan eläinkirja. Se on Suomen kaikkien aikojen myydyin lastenkirja, jota on painettu yli 300 000 kappaletta. Hän julkaisi myös itse neljä lasten kuvakirjaa vuosina 1948–1959. Rudolf Koivu-palkinnon Sjöstedt sai 1951 teoksesta Pikkusiskojen satuja, 1957 teoksesta Kansojen satuja ja 1961 kaksiosaisesta teoksesta Hölmölän kylästä. Uransa Sjöstedt aloitti Aamulehden kuvittajana ja Otavassa 1936, myöhemmin hän työskenteli myös Karistolle, Gummerukselle ja WSOY:lle. Sjöstedtin tyyli oli naivistinen ja enimmäkseen mustavalkoinen, hän piti erityisesti eläinten kuvaamisesta. Maalatessaan Sjöstedt käytti ns. peiteväritekniikkaa. Hän piti 1970 Strindbergin taidesalongissa näyttelyn kollaaseistaan. Sjöstedt oli perheetön, syrjään vetäytyvä ja tunsi itsensä vanhemmiten kaltoin kohdelluksi ammattilaisena. == Omat teokset == *Hupaisia kuulumia (1948) *Typykän kuvakirja (1948) *Mirri Mestarikatti (1951) *Ympyrätarinoita (1959) == Lähteet == *Sjöstedt, Helga Kirjasampo. ===Viitteet=== Luokka:Suomalaiset kuvittajat Luokka:Suomalaiset lasten- ja nuortenkirjailijat Luokka:Vuonna 1908 syntyneet Luokka:Vuonna 1979 kuolleet
The Lure of Ambition

The Lure of Ambition on vuonna 1919 ensi-iltansa saanut Edmund Lawrencen ohjaama yhdysvaltalainen mykkä melodraama, jonka pääosassa on Theda Bara. The Lure of Ambition sai Yhdysvaltain ensi-iltansa 16. marraskuuta vuonna 1919. Elokuvan tuotanto- ja jakeluyhtiönä oli Fox Film Corporation. The Lure of Ambition oli Baran viimeinen elokuva Foxille. Elokuva on nykyisin listattu kadonneeksi elokuvaksi. == Juoni == Köyhä Olga Dolan (Theda Bara) työskentelee yleisenä pikakirjoittajana tyylikkäässä newyorkilaisessa hotellissa. Kun Olga hurmaa kunniakkaan Cyril Ralstonin (William B. Davidson), ja esittelee hänelle hänen sivistymättömän Sylvester-isänsä (Dan Mason) sekä rähjäisen kotinsa, Ralston suostuttelee Olgan hyväksymään sviitin hotellista. Ralston lupaa Olgalle avioituvansa hänen kanssaan jonain päivänä. Kun Ralston palaa Englantiin, Olga vannoo kostoa. Kosto alkaa soluttautumalla Englannin hienostopiireihin. ==Näyttelijät== == Lähteet == Luokka:Vuoden 1919 yhdysvaltalaiset elokuvat Luokka:Melodraamat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset kadonneet elokuvat
Euron tulevaisuus – Suomen vaihtoehdot

Euron tulevaisuus – Suomen vaihtoehdot on kahdentoista pääsääntöisesti tohtoritasoisen kansantalouden asiantuntijan kirjoittama teos Euroopan rahajärjestelmän tulevaisuuden kehityksestä. Vesa Kanniaisen vetämä työryhmä EuroThinkTank arvioi euron 18 jäsenmaalla, kuten Suomella olevan kolme mahdollista tulevaisuutta: # Vahva euroliittovaltio Yhdysvaltain kaltaisin rahajärjestelmän vakautta tukevine rakenteineen, # jättäytyminen pois euron kehityksestä kohti liittovaltiota Maastrichtin sopimuksen mukaiseen sopimustilaan ja # kansallisten valuuttojen tuominen euron rinnalle joko kaikille 18 euromaille ECU-2-korivaluutan kautta tai yksittäisten euromaiden eroprosessin kautta. == Vastaanotto == Ajatuspaja Libera julkisti suomalaisen asiantuntijaryhmän professori Vesa Kanniaisen johdolla kirjoittaman teoksen 7. toukokuuta 2014. Julkaisutilaisuus järjestettiin Helsingin yliopiston Economicum-salissa. Kirjaa kommentoivat paneelikeskustelussa professori Vesa Kanniainen, hallituksen puheenjohtaja Björn Wahlroos, ulkoministeri Erkki Tuomioja, valtiovarainvaliokunnan puheenjohtaja Kimmo Sasi sekä tutkimusjohtaja Elina Lepomäki. Tilaisuuden juonsi Helsingin yliopiston Eurooppa-tutkimuksen johtaja Juhana Aunesluoma. ==Katso myös== *Pyrkimykset yhteisvaluutta eurosta eroamiseen Suomessa == Aiheesta muualla == * Euron tulevaisuus - Suomen vaihtoehdot; Libera.fi Luokka:Suomalaiset politiikan tietokirjat Luokka:Vuoden 2014 kirjat Luokka:Kirjat taloustieteestä
Uwe Johnson

Uwe Johnson (20. heinäkuuta 1934 Cammin, Pommer – 22. helmikuuta 1984 Sheerness, Britannia) oli saksalainen kirjailija, toimittaja ja tutkija . Johnsonin isä kuoli venäläisten vankileirillä. Perhe asettui sodan jälkeen Güstrowiin. Johnson opiskeli germaanista filologia ja teki lopputyönsä Ernst Barlachista. Hänen äitinsä pakeni 1953 Länsi-Berliinin, ja sen jälkeen Johnson ei enää saanut tavallisia töitä. Johnsonkin siirtyi länteen 1959 saadaksen julkaistuksi romaanejaan. Hän liittyi heti Gruppe 47:een. Sen jälkeen hän kirjoitti ja käänsi englanninkielistä kirjallisuutta. Hän kävi jo aiemmin Yhdysvalloissa ja asui siellä 1967–1968 mutta palasi jälleen 1969 Saksaan. 1974 hän muutti Britanniaan Isle of Sheppey saarelle Sheernessiin. Kirjailijantyön tekoa esti siellä kirjoittamiskammo, mutta hän kirjoitti kuitenkin lyhyempiä tekstejä. Neljäs osa hänen 1970 aloittamaansa Jahrestagea ilmestyi 1983. Hän joutui keskeyttämään pitämänsä teostensa lukukiertueen ja kuoli helmikuussa 1984 Sheernessissä. Johnson sai Georg Büchner -palkinnon 1971.Johnson, Uwe, Kirjasampo, viitattu 16.5.2021 ==Lähteet== ==Suomennettu tuotanto== * Kolmas kirja Achimista (Das dritte Buch über Achim), suom. Outi Nyytäjä. Tammi, 1966. Sarja: Keltainen kirjasto 77 * "Matka jonnekin, 1960" ("Eine Reise wegwohin, 1960"), suom. Outi Nyytäjä, antologiassa Matka jonnekin: uutta saksalaista proosaa, toimittanut Hans Magnus Enzensberger, Helsinki: Tammi 1965. Sarja: Horisontti, 5 == Aiheesta muualla== * Annotated link collection * Uwe Johnson, Erlangenin yliopisto * Uwe Johnson Archiv * Uwe Johnson at Find-A-Grave * Bernd W. Seiler: Johnsons Prager Geheimagent. Tomislav Volek und Elisabeth Johnson, May 2007 Luokka:Saksalaiset kirjailijat Luokka:Vuonna 1934 syntyneet Luokka:Vuonna 1984 kuolleet
Gruppe 47

Gruppe 47 on saksalaisten kirjailijoiden 1947 muodostama ryhmä, joka kokoontui vähintään kerran vuodessa keskustelemaan ja arvostelemaan toistensa teoksia Hans Werner Richterin johdolla. Gruppe 47 syntyi toisen maailmansodan jälkeen, ja se hallitsi länsisaksalaista kirjallisuutta 1960-luvulle saakka. Ryhmän tapaamiset päättyivät 1967.Die Gruppe 47, Uni-ulm.de viitattu 5.1.2016 Virallisesti se lakkautettiin vasta 1970-luvun lopullaGruppe 47 Bundeszentrale für politische Bildung (BPB) viitattu 5.1.2016 (de.wikissä on lähteistetty luettelo omana artikkelina). Keskeisiä kirjailijoita olivat Heinrich Böll, Günter Grass ja Uwe Johnson. Omia kirjoituksiaan luki ryhmässä sen aktiivivuosina yli 200 kirjailijaa. Ryhmä myönsi lupaaville uusille kirjailijoille Gruppe 47:n kirjallisuuspalkintoa, jonka sai ensimmäisenä Günter Eich. == Jäseniä (valikoima) == * Ryhmässä oli vaihteleva määrä jäseniä, esimerkiksi: *Ilse Aichinger *Walter Kolbenhoff *Alfred Andersch *Karl Krolow *Ingeborg Bachmann *Siegfried Lenz *Jürgen Becker *Jakov Lind *Heinrich Böll *Hans Mayer *Johannes Bobrowski *Ivan Nagel *Nicolas Born *Fritz Joachim Raddatz *Paul Celan *Marcel Reich-Ranicki *Günter Eich *Ruth Rehmann *Hans Magnus EnzensbergerWilhelm-Heinrich Pott, Die Gruppe '47, NDR 10.9.2007, viitattu 29.8.2021 *Hans Werner Richter *Hubert Fichte *Toni Richter *Heinz Friedrich *Klaus Roehler *Günter Grass *Peter Rühmkorf *Walter Maria Guggenheimer *Hans Sahl *Peter Handke *Arno Schmidt *Helmut Heissenbüttel *Ilse Schneider-Lengyel *Wolfgang Hildesheimer *Wolfdietrich Schnurre *Gustav René Hocke *Peter Weiss *Walter Höllerer *Dieter Wellershoff *Walter Jens *Wolfgang Weyrauch *Uwe Johnson *Joachim Kaiser *Hellmuth Karasek *Wolfgang Koeppen *Ror Wolf *Erich Fried *Ernst Kreuder *Ernst Jünger ==Lähteet== Luokka:Saksan kirjallisuus Luokka:Kirjailijaryhmät
Z² (Devin Townsendin albumi)

Z² (myös Ziltoid 2) on Devin Townsendin yhdeksäs studioalbumi, joka on jatkoa vuoden 2007 konseptialbumille Ziltoid the Omniscient. Se on tupla-albumi, joka käsittää myös Devin Townsend Projectin kanssa äänitettyä materiaalia. Ziltoid- albumin nimi on "Dark Matters", kun taas DTP:n levy kantaa nimeä "Sky Blue".https://twitter.com/dvntownsend/status/497219080886439936 Ziltoid- albumin teema on "Ziltoid vastaan maailma". Albumin julkaisun tiimoilta Townsend aloittaa kiertueen Chaos in the Skies. Albumi debytoi Yhdysvalloissa Billboard 200 -listan sijalla 73. Suomessa se nousi virallisen albumilistan neljännelle sijalle. == Taustaa == Albumin tekemistä rahoitettiin Casualties of Cool -albumia varten kerätyillä ylijäämävaroilla, joka ylitti keräystavoitteensa 546%. Kappaleiden kirjoittaminen alkoi Townsendin saatua äänitetyksi Casualties of Coolin Ché Aimee Dorvalin kanssa kesällä 2013., kaksi viikkoa ennen Casualties of Coolin julkaisua. == Teemat == Sky Bluen musiikki jäljittelee musiikillisesti Epicloud-albumia, mutta on paljon melankolisempi, elottomampi ja tummempi kokonaisuus. Dark Mattersin kappaleet ovat raivokkaita, soinnutusta ja kuorolaulua sisältäviä. Townsend on saanut ideoita tarinan kulkuun naapurinsa lapsilta. == Kappaleet == === CD 1: Sky Blue === # # # # # # # # # # # # === CD 2: Dark Matters === # # # # # # # # # # # == Muusikot == * Devin Townsend – laulu, kitara, bassokitara, kosketinsoitin, musiikkiohjelmointi * Brian Waddell – bassokitara * Ryan van Poederooyen – rummut * Dave Young – kosketinsoitin, kitara * Anneke van Giersbergen – taustalaulu === Vierailevat muusikot === * Dominique Lenore Persi – laulu * Chris Jericho – laulu == Arvostelut == * http://www.angrymetalguy.com/devin-townsend-project-z2-review/ * http://www.imperiumi.net/index.php?act=albums&id;=15366 * Kaaoszine: 8/10Devin Townsend – Z² Viitattu 29.9.2022. * Soundi: DEVIN TOWNSEND PROJECT: Z2 Viitattu 29.9.2022. == Lähteet == == Aiheesta muualla == * * Luokka:Devin Townsendin albumit Luokka:Vuoden 2014 albumit Luokka:Konseptialbumit
Olavi Niinikoski

Lauri Olavi Niinikoski (22. heinäkuuta 1912 Lavia – 23. joulukuuta 1990 Karkkila) oli suomalainen suojeluskuntaupseeri, työnjohtaja ja näytelmäkirjailija.Suomen Kirjailijat 1945–1980, Niinikoski, Lauri Olavi, sivu 437, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 Niinikoski kävi keskikoulun. Hän toimi metsätyönjohtajana ja Metsälautakunnassa vuosina 1945–1950, vientitoimijana oy Saxen & co yhtiössä vuosina 1951–1962, varastonhoitajana TVH:lla vuosina 1963–1970 ja Vesihallituksessa 1970–1975. Lavian suojeluskunnan paikallispäälliköksi Niinikoski nimitettiin reservin vänrikkinä vuonna 1939.Paikallissanomat Mouhijärven, Suodenniemen ja Lavian kunnista, 1939, No 36, sivu 4, julkaistu 7.9.1939 Siinä ominaisuudessa hän joutui viemään kotikuntansa miehet kahteen sotaan joista selvisi hengissä, luutnantin arvoisena. Niinikoski toimi aktiivisesti Lavian suojeluskunnan näytelmäkerhossa. Näyttelemisen ohella Niinikoski harrasti urheilua.Olavi Niinikoski, Ajanmukainen urheilukenttä tarvittaisiin Laviassa välttämättä, Satakunnan Kansa, 1938, No 172, sivu 8, julkaistu 30.7.1938 Koko sodanjälkeisen ajan Niinikoski eli Karkkilassa. Hän kirjoitti yhdessä Olavi Virtasen kanssa urheiluseura Karkkilan Poikien historiikin. Lisäksi hän kuului kirjan "Satakuntalaispataljoonan IX/KT-Pr:n tie 1939-40" toimituskuntaan. Niinikoski kirjoitti yhden näytelmän, jolla hän osallistui Kariston seuranäytelmäkilpailuun. Niinikosken puoliso oli Hilkka (o.s. Ropo). Niinikoskelle myönnettiin 4 lk Vapaudenristi vuosina 1940 ja 1944. Lisäksi hän on saanut Karkkilan Poikien hopeisen ansiomerkin. Seuran sihteerinä hän toimi vuosina 1946–1951. == Näytelmiä == * Ulosmittaus : yksinäytöksinen pila. Seuranäytelmiä 528. Karisto 1951 == Muita julkaisuja == * Olavi Niinikoski ja Olavi Virtanen, Karkkilan Pojat 1933–1958, kirja 46 sivua, julkaisija Karkkilan Pojat, 1958 * Olavi Niinikoski, Talvisodan joulunviettoa Sallan suunnalla 1939, Kansa taisteli, 1958, No 11-12 == Lähteet == * * Kirjasampo.fi : Olavi Niinikoski === Viitteet === Luokka:Suomalaiset näytelmäkirjailijat Luokka:Vuonna 1912 syntyneet Luokka:Vuonna 1990 kuolleet
Aadolf Luomanen

(Kustaa) Adolf Luomanen (6. marraskuuta 1886 – 26. joulukuuta 1949) oli Kauhavalla asunut suomalainen postikorttitaiteilija ja näytelmäkirjailija. Luomanen suunnitteli vuosina 1920–1949 useita kymmeniä postikortteja. == Teoksia == * Teerelän perhe ; kirj. Santeri Alkio, kuvittaneet Adolf Luomanen ja Aug. Mukari. Sanomalehtiosuuskunta Ilkka, Vaasa 1911 * Tähtiväkeä : yksinäytöksinen pilakuvaus Pohjanmaalta. Seuranäytelmiä 193. Karisto 1915, 3. painos nimellä Tätiväkeä : yksinäytöksinen pilakuvaus Pohjanmaalta. Karisto 1946 * Emännän salaisuudet : yksinäytöksinen pilakuvaus. Seuranäytelmiä 199. Karisto 1916, 3. painos 1932 * Kun Kyöpelinkellot ne soivat : yksinäytöksinen huvinäytelmä. Seuranäytelmiä 198. Karisto 1916 * Lauvantai-ilta : yksinäytöksinen pilakuva Etelä-Pohjanmaalta. Seuranäytelmiä 197. Karisto 1916 * Härmän häät: rakkauden kostolaulu ; kansan suusta. 7. painos, Otto Andersinin kustannusliike, Pori 1927 == Lähteet == * Kirjasampo.fi : Aadolf Luomanen * Museoon! Tampereen kaupungin museoiden tiedotuslehti 2/2011, s. 15 * http://haudat.genealogia.fi/php/haudat1f.php?coun=fi⟨=fi&code;=237&id;=6473 Luokka:Suomalaiset kuvittajat Luokka:Suomalaiset näytelmäkirjailijat Luokka:Vuonna 1886 syntyneet Luokka:Vuonna 1959 kuolleet
Jukka Kyrki

Jukka Rafael Kyrki, vuoteen 1935 Kyrklund (15. lokakuuta 1915 Helsinki – 11. toukokuuta 1988 OuluLuettelo Suomen kemian professoreistaAnneli Kotisaaren sivu (ks. keskustelusivu)) oli suomalainen kemisti. Kyrki oli Oulun yliopiston epäorgaanisen kemian professori 1973–1979. Hän tutki Caron happoa.Facta2001, WSOY 1981, 9. osa, palsta 450 Kyrkin vanhemmat olivat lääketieteen ja kirurgian tohtori Karl Rafael Kyrki ja Kerttu Naemi Sofia Vartiovaara. Hänen puolisonsa vuodesta 1947 oli silmälääkäri Liimi Annikki Kantele (s. 1922), rovasti ja lähetyssaarnaaja Väinö Kanteleen tytär. == Lähteet == Luokka:Suomalaiset kemistit Luokka:Oulun yliopiston professorit Luokka:Suomalaiset professorit Luokka:Vuonna 1915 syntyneet Luokka:Vuonna 1988 kuolleet
Ilkka Wirtanen

Ilkka Wirtanen on suomalainen säveltäjä, tuottaja ja sanoittaja. Wirtanen on keskittynyt erityisesti metallimusiikin tuottamiseen ja on muun muassa tuottanut ja ollut mukana säveltämässä koko Reckless Love-yhtyeen tähänastisessa neljä albumia käsittävässä tuotannossa. ==Lähteet== *Ilkka Wirtanen discogs-sivulla *kaikuentertainment ==Aiheesta muualla== * Luokka:Suomalaiset säveltäjät Luokka:Suomalaiset musiikkituottajat Luokka:Suomalaiset sanoittajat Luokka:Suomalaiset lauluntekijät Luokka:Syntymävuosi puuttuu Luokka:Elävät henkilöt
Männistön koulu

Männistön koulu sijaitsee Nastolassa, Uudenkylän kylässä. Aluksi Männistön koulu tunnettiin nimellä Uudenkylän yhteiskoulu. Männistön koulun oppilaat ja opettajat siirrettiin vuonna 2017 samoihin tiloihin Kukkasen koulun kanssa. Lukuvuoden 2017- 2018 alussa Kukkasen peruskoulun oppilasmäärä oli noin 450 oppilasta. Koulun peruskivi muurattiin 1960-luvun alussa. == Lähteet == 1\. ==Aiheesta muualla== *Männistön koulun kotisivut Luokka:Suomen peruskoulut Luokka:Nastolan oppilaitokset
Kaikki askeleet

”Kaikki askeleet” on Johanna Kurkelan kappale hänen viidenneltä studioalbumiltaan Sudenmorsiamelta. Kaiku Recordings julkaisi kappaleen albumin toisena singlenä 16. marraskuuta 2012. Kappaleen on sanottu kuvaavan hyvin Sudenmorsian-albumia sekä Johannan senaikaista musiikillista ilmettä. Tyyliltään kappale yhdistelee monenlaisia musiikillisia elementtejä aina konetaustasta perinteisiin laulumelodioihin. Toisin kuin albumin ensimmäinen singlejulkaisu ”Oothan tässä vielä huomenna”, ”Kaikki askeleet” ei päässyt listoille. == Kappaleet == ;Digitaalinen lataus # == Lähteet == Luokka:Vuoden 2012 kappaleet Luokka:Johanna Kurkelan kappaleet
Luhalahden kirkko

Luhalahden kirkko Ikaalisissa valmistui vuonna 1934. Sen rakennutti vuonna 1919 perustettu Luhalahden Rukoushuoneyhdistys ikaalilaissyntyisen arkkitehti Bertel Strömmerin piirustusten pohjalta. Kirkkoa on peruskorjattu ainakin vuonna 1969. Kirkko on rakennettu valkoiseksi rapatusta tiilestä ja se on ratkaisultaan suorakaiteen muotoinen pitkäkirkko, joka pääsisäänkäynti on etelän puoleisella pitkällä sivulla. Rakennuksen julkisivulle ovat leimallisia porraspäädyt, joita suosittiin erityisesti 1930-luvun alkuvuosina. Yksilaivaisen kirkkosalin runkohuoneen sisäkate on punen tasakate. Kirkkossa on 6-äänikertaiset ja yksisormioiset mekaaniset urut, jotka on rakentanut Kangasalan Urkutehdas vuonna 1969. Kirkon alttaritaulu Jeesus Hyvä Paimen on vuodelta 1959 ja sen on maalannut Ilmari Heinonen. Kirkossa ei ole kellotapulia, mutta kuitenkin kirkonkello, jota soitetaan vanhaan tapaan. == Lähteet == == Aiheesta muualla == Luokka:Ikaalisten rakennukset ja rakennelmat Luokka:Pirkanmaan kirkkorakennukset Luokka:Suomen kivikirkot Luokka:Luhalahti
Pentinmaan rukoushuone

Pentinmaan rukoushuone on pienehkö entinen kirkkorakennus Hämeenkyrön Äkönmaassa, noin 19 kilometriä pääkirkolta itään. Pentinmaan rukoushuoneyhdistys perustettiin vuonna 1932 ja tämä rukoushuone valmistui vuonna 1939. Rakennuksen pinta-ala on 200 m2. Sähköt rakennus sai vuonna 1949. Rakennus peruskorjattiin vuonna 1997. Yhdistyksen lakattua, rakennus siirtyi Hämeenkyrön seurakunnan omistukseen, mutta seurakunta päätti pistää sen tarpeettomana myyntiin keväällä 2019. ==Lähteet== Luokka:Hämeenkyrön kirkkorakennukset Luokka:Suomen puukirkot
Kiinanjujuba

Kiinanjujuba (Ziziphus jujuba) on jujubien sukuun kuuluva lehtipuu, jonka hedelmiä käytetään ravinnoksi. Hedelmiä kutsutaan myös nimellä jujube. Kasvi on kotoisin Aasiasta ja Lähi-idästä, ja sitä on istutettu laajasti trooppiseen Afrikkaan. == Ulkonäkö ja koko == Kiinanjujuba on pienehkö lehtipuu, joka kasvaa noin 12 metriä korkeaksi. Sen lehdet ovat kiiltävän vihreät ja kukat vaatimattomat. Hedelmä on kooltaan rypäleen ja mansikan väliltä, ja siinä on sisällä yksi iso siemen. Sekä kuori että hedelmäliha ovat punaisia. == Hedelmät == thumb|vasen|Kuivattuja kiinanjujuban hedelmiä. Kiinanjujubaa on kasvatettu Kiinassa neljätuhatta vuotta. Siitä on jalostettu lukuisia lajikkeita, joista toisten hedelmät sopivat paremmin sellaisenaan syötäviksi, toiset kuivattaviksi. Hedelmistä voidaan tehdä myös säilykkeitä. == Lähteet == == Aiheesta muualla == * Kassu – Kasvien suomenkieliset nimet: Kiinanjujuba (Ziziphus jujuba) * ITIS: Ziziphus jujuba * Flora of China: Ziziphus jujuba Luokka:Jujubat
Paulaharjun koulu

Paulaharjun koulu on Oulun Puolivälinkankaalla sijaitseva peruskoulu. Koulussa annetaan perusopetusta 1–6 luokkien oppilaille. Punatiilinen koulurakennus on valmistunut 1962, laajennusosa 1967. Koulu oli 1970–luvulla yksi Suomen suurimmista kouluista, oppilaita koulussa oli 1380 ja koulua käytiin vuoroluvussa. Nykyisin koulussa on alle 300 oppilasta. Koulu on nimetty kirjailija Samuli Paulaharjun mukaan. == Lähteet == Luokka:Oulun peruskoulut Luokka:Puolivälinkangas Koulu (Oulu)
Only One (Asteen kappale)

"Only One" on Asteen 4. huhtikuuta 2014 julkaisema single, jonka on tuottanut Emma-palkittu MGI. Kappaleen kertosäkeen laulaa St. Patrick. Kappaleen musiikkivideo sai ensi-iltansa 16. toukokuuta 2014 Ilta-Sanomien verkkosivuilla. Kappale oli vain keskinkertainen menestys, sijoittuen kaupallisista listoista singlelistan 13.- ja latauslistan 16. sijalle. Radiolistalla kappaleen paras sijoitus oli listan 87. sija. ==Listasijoitukset== Lista Paras sijoitus Suomen virallinen singlelista 13 Suomen virallinen latauslista 16 Radiolista 87 ==Lähteet== Luokka:Asteen kappaleet Luokka:Vuoden 2014 kappaleet
Alpo Routasuo

Alpo August Rafael Routasuo, sukunimi vuoteen 1935 Roos (1. maaliskuuta 1912 Helsinki Kuka kukin on (Aikalaiskirja) 1954, s. 720. (Viitattu 5.5.2019) – 23. marraskuuta 1990 Helsinki) oli suomalainen suunnittelupäällikkö, kirjallisuuskriitikko ja suomentaja. ==Henkilöhistoria== Alpo Routasuon vanhemmat olivat varastomies August Roos ja Mathilda Josefina Lindholm. Hän pääsi ylioppilaaksi 1930 ja valmistui filosofian kandidaatiksi 1936 ja maisteriksi 1938. Routasuo toimi päämajan lääkintäosaston toimistosihteerinä 1940–1944, lääkintöhallituksen sotavammasairaalaosaston toimistopäällikkönä 1944–1946 sekä Terveydenhoitolehden toimitussihteerinä 1946–1947. Vuodesta 1948 lähtien hän toimi Yleisradion teatteriosaston apulaispäällikkönä, vuodesta 1960 puheohjelmien osaston apulaispäällikkönä ja vuodesta 1965 päällikkönä. Radion suunnittelupäälliköksi hänet nimitettiin 1970, mitä tehtävää hän oli hoitanut virkaa tekevänä jo kaksi vuotta. Routasuo oli Aleksis Kiven Seuran sihteeri vuonna 1946 ja Maaseudun Tulevaisuus -lehden kirjallisuusarvostelija vuodesta 1946.Kuolleita. Suunnittelupäällikkö Alpo Routasuo. Helsingin Sanomat, 30.11.1990, s. 4. ==Kirjallinen tuotanto== === Teoksia === * Teuvo Pakkala : Valitut teokset ; johdannon kirj. Alpo Routasuo. Otava 1954, 6. painos 1961 === Suomennoksia === * Molière : Lääkäri vastoin tahtoaan : radiokuunnelma, Yleisradiolle suomentanut ja sovittanut Alpo Routasuo, ohjaus Markus Rautio. Yleisradio 1949 * Hans Habe : Ilona : romaani. Kirjayhtymä, Helsinki 1961, 3. painos 1962 * Hans Habe : Zita, Ilonan tytär : romaani. Kirjayhtymä, Helsinki 1962 * Hans Habe : Kreivitär Tarnovska ; suom. Leena Routasuo ja Alpo Routasuo. Kirjayhtymä, Helsinki 1964 == Lähteet == * * Kirjasampo.fi : Alpo Routauo ===Viitteet=== Luokka:Ylen henkilöstö Luokka:Suomalaiset radiotoimittajat Luokka:Suomalaiset kirjallisuuskriitikot Luokka:Suomentajat Luokka:Vuonna 1912 syntyneet Luokka:Vuonna 1990 kuolleet
Valolinna

Hyvinvointi- ja osaamiskeskus Valolinna sijaitsee Heinolassa, Rainion kaupunginosassa. Valolinnan tiloissa toimi vuoteen 2010 asti Reuman sairaala. Asuntolarakennuksessa toimii nykyisin Hotelli Valo. Toukokuussa 2013 reumasairaalan tiloissa aloitti päiväkirurginen sairaala Valolinna Klinikka, joka tekee ortopedian, traumatologian, plastiikkakirurgian, käsikirurgian, yleiskirurgian ja lastenkirurgian leikkauksia. ==Aiheesta muualla== * Valolinna.fi Luokka:Heinolan sairaalat
Mr. Turner

Mr. Turner on vuonna 2014 ensi-iltansa saanut Mike Leighin ohjaama ja käsikirjoittama elämäkertaelokuva, joka kertoo 1800-luvun alkupuolen maisemamaalarista William Turnerista. Elokuvan pääosissa ovat Timothy Spall, Dorothy Atkinson, Marion Bailey ja Paul Jesson. Elokuva sai ensi-iltansa Cannesin elokuvajuhlilla 2014, jossa se kilpaili Kultaisesta palmusta. Suomessa elokuvan ensi-ilta oli 19. joulukuuta 2014. Mr. Turner sai neljä Oscar-ehdokkuutta parhaasta kuvauksesta, puvustuksesta, musiikista ja lavastuksesta. == Näyttelijät == ==Aiheesta muualla== * Luokka:Vuoden 2014 brittiläiset elokuvat Luokka:Brittiläiset draamaelokuvat Luokka:Elämäkertaelokuvat Luokka:Mike Leigh'n ohjaamat elokuvat
Pikku-Marjan eläinkirja

Pikku-Marjan eläinkirja on vuonna 1947 ilmestynyt Laura Latvalan eläinrunoja sisältävä lastenkirja, jonka on kuvittanut Helga Sjöstedt. Se on Lastenkirjainstituutin vuonna 2007 tekemän selvityksen mukaan Suomen kaikkien aikojen myydyin lastenkirja, jota on painettu yhteensä yli 310 000 kappaletta. Siitä on otettu vuoteen 2011 mennessä jo 29 painosta.Latvala, Laura: Pikku- Marjan eläinkirja Suomalainen Kirjakauppa. Viitattu 17.5.2014. Aapiskirjaa muistuttava teos koostuu aakkosittain etenevistä riimitellyistä loruista, jotka Latvala kirjoitti kotipaikassaan Lapualla keväällä 1946. Se on omistettu hänen tyttärelleen Marjalle, jolle osoitettu runo myös avaa kirjan. Teoksen suosio lähti parin vuosikymmenen jälkeen uudelleen nousuun vuonna 1980, kun Marjatta Meritähti sävelsi kirjan runoja ja julkaisi niitä Pikku-Marjan eläinlauluja -nimisellä albumilla. Tunnetuimpia loruista ovat muun muassa Aa aa ankka sekä laulunakin tunnettu Ihahaa, ihahaa, hepo hirnahtaa. Teoksen heti sotavuosien jälkeen kirjoitetut runot sijoittuvat 1930-luvun Suomea muistuttavaan aurinkoiseen maalaisidylliin. Päähenkilöitä ovat Pikku-Marjan ja hänen Otto-veljensä (molemmat Latvalan lasten oikeita nimiä) lisäksi maatalon eläimet. Professori Juhani Niemen mukaan säröjä idylliin muodostaa runoissa toistuva pakenemisen motiivi, jonka tyyppihahmo on karkuun juokseva porsas. Samaa edustaa myös veräjää pökkivä äkäinen vuohipukki, mutta vapauteen pääsevät kuitenkin lopulta vain taivaan linnut. Latvala on ilmeisesti saanut riimittelyynsä vaikutteita Aleksis Kiveltä, sillä tämän runon Lintukoto tiedetään olleen Latvalan nuoruuden lempiruno.Niemi, Juhani: "Laura Latvala: Pikku-Marjan eläinkirja" Iilimato, Viitattu 17.5.2014. == Lähteet == Luokka:Suomalaiset lastenkirjat Luokka:Suomalaiset runokokoelmat Luokka:Vuoden 1947 kirjat
Walkin’ the Back Streets

Walkin’ the Back Streets (levyetiketissä Walking) on yhdysvaltalaisen kitaristi ja laulaja Little Miltonin albumi vuodelta 1981. Äänitykset on kuitenkin tehty vuosina 1972 ja 1974 Memphisissä. Kappaleet ovat ennenjulkaisemattomia lukuun ottamatta levyn ensimmäistä kappaletta "Walking the Back Street and Crying". Se on alun perin julkaistu singlenä (Stax 0124). Tämä pitkäkestoinen kappale oli alkujaan vielä minuutin verran pitempi, sillä siitä poistettiin Miltonin kitarasooloa. Singlen toisena kappaleena oli tälläkin albumilla versioitu "Before the Honeymoon". Lisäksi albumi sisältää Miltonin versioita tunnetuista blues- ja soulbluesklassikoista. Albumin on tuottanut Ed Michel. Alkuperäinen tuotanto on Staxin henkilökunnan. Remiksauksen on tehnyt Allen Sudduth ja masteroinnin George Horn Berkeleyn Fantasy-studioilla. Kansitaiteesta on vastannut Phil Carroll. Levy-yhtiön osoite on ollut Stax Records, Tenth and Parker, Berkeley, California 94710. == Kappaleet == Kappaleet: 1. East/Memphis Music/South Memphis Music – BMI 2. East/Memphis – BMI 3. Ordena Music – BMI 4. Duchess Music – BMI Kappaleet: 1. East/Memphis Music/Wild Rice Music – BMI 2. Duchess Music – BMI 3. Hudson Bay Music – BMI 4. Abkco Music – BMI 5. Despen Music – BMI Kappaleista aikaisemmin julkaistuja singleversioita: * "Blue Monday": James Davis (Duke 368) * "Eight Men and Four Women": O. V. Wright (Backbeat 580) * "Open the Door to Your Heart": Darrell Banks (Revilot 201) * "Letter Full of Tears": Gladys Knight & the Pips (Furry 1054) == Muusikot == * Little Milton – laulu, kitara * Willie Hall – rummut * Bobby Manuel – kitara * William Murphy – basso * Lester Snell – kosketinsoittimet * Michael Toles – kitara * David Weatherspoon – basso sekä The Memphis Horns. == Lähteet == * Little Milton LP Walkin’ the Back Streets (Stax Records MPS-8514) 1981 === Viitteet === Luokka:Yhdysvaltalaiset bluesalbumit Luokka:Yhdysvaltalaiset soulalbumit Luokka:Vuoden 1981 albumit
Lammasjärvi

Lammasjärvi on keskikokoinen järvi Sotkamon reitillä Kuhmon kaupungin keskustan tuntumassa. Se saa vetensä pohjoisen puolella olevasta Lentuasta Lentuankosken kautta. Kuhmon pohjoisosasta Änättijärvestä alkava vesiretkeilyreitti eli Tervareitti kulkee Iivantiirasta Lentiiran, Lentuan ja Lammasjärven kautta Kuhmon keskustaan.Melontaretkeily Kuhmossa. Kuhmon kaupunki. Viitattu 17.5.2014. ==Lähteet== ==Aiheesta muualla== Luokka:Ontojärven–Lentuan valuma-alue Luokka:Kuhmon järvet Luokka:Melontapaikat ja -reitit
Eilean Donan

Eilean Donan () on pieni saari Skotlannin Ylämaiden länsiosassa. 1900-luvun alussa tehtyjen kunnostustöiden yhteydessä saarelle rakennettiin kävelysilta. Saarta hallitsee valokuvissa, elokuvissa ja televisiossa usein näkyvä pittoreski linna. Dornien kylästä on saarelle matkaa kilometrin verran. Saarella ei ole ollut varsinaisia asukkaita vuoden 2011 väestönlaskennassa. Saaren nimi tarkoittaa Donnánin saarta ja on saanut nimensä kelttiläisen pyhimyksen Donnán of Eiggin mukaan, joka kuoli marttyyrinä vuonna 617. Hänen kerrotaan rakentaneen saarelle kirkon, josta ei kuitenkaan ole löytynyt jälkiä. Linna on 1200-luvulta. Se oli Mackenzien suvun tukikohta aina siihen asti kunnes Englannin laivasto tuhosi sen jakobiittikapinan yhteydessä 1719. Nykyinen rakennus on peräisin 1900-luvun alusta, jolloin John Macrae-Gilstrap kunnosti rauniot. ==Lähteet== ==Aiheesta muualla== *Virallinen sivu Luokka:Skotlannin saaret Luokka:Ylämaan linnat‎
Kääpiöesikko

Kääpiöesikko (Primula vulgaris) on monivuotinen ruohovartinen kukkiva kasvi, jota kasvatetaan koristekasvina. == Ulkonäkö ja koko == Kääpiöesikon kielenmuotoiset lehdet muodostavat ruusukkeen, jonka keskeltä nousee keväällä monia kellomaisia, halkaisijaltaan noin 2,5–3,5 cm:n kokoisia kukkia. Kukat ovat yleensä vaaleankeltaisia. == Levinneisyys == Kääpiöesikkoa tavataan luonnonvaraisena Länsi-Euroopassa Färsaarilta Espanjan pohjoisosiin ja Italiaan asti. Sitä kasvaa paikoin Afrikan pohjoisrannikolla. Lähi-idässä kasvaa alalaji sibthorpii. == Koristekasvina == Suomessa kääpiöesikoita myydään keskellä talvea sisäkasveiksi ruukuissa. Väreinä on tarjolla punainen, keltainen, valkoinen, sininen ja oranssi. Lisäksi kasvista on jalostettu myös kirjavia muotoja. Sisällä kasvi kukkii yhdestä kahteen viikkoa, villeässä pitempään kuin huoneenlämmössä. Talvella kukkineen kasvin voi keväällä istuttaa puutarhaan. Kasvi tarvitsee paljon valoa, mutta ei suoraa auringonpaahdetta. == Lähteet == == Aiheesta muualla == *ITIS: Primula vulgaris *UniProt, Taxonomy: Primula vulgaris Luokka:Esikot
Talviaisten rautatieasema

Talviaisten rautatieasema (lyh.Tv) on rautatieliikennepaikka Oriveden kaupungin Talviaistaipaleen kylässä. Liikennepaikka avattiin liikenteelle vuonna 1947. Rataosa Orivedeltä Jämsänkoskelle valmistui vuonna 1951. Talviainen muutettiin miehittämättömäksi seisakevaihteeksi vuonna 1960 ja henkilöliikenne Oriveden sekä radan silloisen päätepisteen Jämsänkosken välillä loppui vuonna 1969. Tavaraliikenne lopetettiin ja liikennepaikka lakkautettiin vuonna 1973. Talviainen avattiin kuitenkin uudestaan junankohtauspaikkana vuonna 1978, jolloin rataosa valmistui Jyväskylään saakka.Jussi Iltanen: Radan varrella: Suomen rautatieliikennepaikat (2. painos), s. 177. Helsinki: Karttakeskus, 2010. ISBN 978-951-593-214-3. Talviaisten vaatimaton asemarakennus rakennettiin Talviaistaipaleen kylään aivan valtatie 9:n viereen arkkitehti Jarl Ungernin piirustusten mukaan vuonna 1945. Nykyisin paikalla on junasuoritus- ja laitesuojarakennus. Talviainen muutettiin uudelleen miehittämättömäksi liikennepaikaksi rataosan kauko- ohjauksen valmistuttua vuonna 1991. Liikennepaikka sijaitsi aiemmin Längelmäen kunnan alueella, mutta kunnan lakkauttamisen jälkeen liikennepaikka on vuoden 2007 alusta lähtien sijainnut Oriveden alueella. ==Lähteet== Luokka:Längelmäki Luokka:Oriveden rautatieliikennepaikat
Jakobiittikapinat

Jakobiittikapinat olivat vuosien 1688 ja 1746 välillä Britanniassa ja Irlannissa käytyjä sotia ja kapinoita. Niissä jakobiitit yrittivät palauttaa Jaakko II:n ja myöhemmin hänen Stuart-sukuiset jälkeläisensä Englannin valtaistuimelle sen jälkeen, kun Englannin parlamentti oli syrjäyttänyt hänet mainion vallankumouksen yhteydessä. Taisteluissa oli ensisijaisesti kyse hallitsijasuvusta, mutta siihen liittyi myös uskontoa koskevia puolia, sillä jakobiittien Stuart-jälkeläiset olivat katolilaisia. Monet katolilaiset toivoivat, että jos valtaistuimelle saataisiin palautetuksi katolinen monarkki, Britannian uskontopolitiikassa tapahtuisi suuria muutoksia. Kun Englannin Jaakko II syrjäytettiin, valtaan nousi hänen tyttärensä Maria II yhdessä hollantilaissyntyisen puolisonsa Vilhelm III Oranialaisen kanssa. Suurimmat kapinat olivat vuosien 1715–1716 kapina ja vuosien 1745–1746 kapina. Viimeistä jakobiittikapinaa, josta käytetään myös nimitystä "the Forty-Five", johti Charles Edward Stuart eli "Bonnie Prince Charles". Hän kärsi tappion Cullodenin taistelussa 1746, mutta hänen onnistui paeta ulkomaille, eikä hän sen jälkeen enää ryhtynyt kapinayrityksiin. Näin myös hiipuivat realistiset toiveet Stuart-sukuisen hallitsijan saamisesta valtaistuimelle. Englantilaisten myöhemmät rangaistukset tekivät samalla lopun skottien taisteluista Englannin kruunua vastaan. Englantilaiset yrittivät jopa hävittää klaanijärjestelmä ja kielsivät tartaanikankaan ja kilttien käytön. Luokka:Yhdistyneen kuningaskunnan historia Luokka:Kapinat
Keltasinappi

Keltasinappi (Sinapis alba) on yksivuotinen ruohovartinen kasvi. Se on yksi lajeista, joiden siemeniä käytetään sinapin valmistamiseen. == Ulkonäkö ja koko == Keltasinappi kasvaa jopa 1,5 m korkeaksi. Sen lehdet ovat 8 cm pitkät ja 4 cm leveät. Kukat ovat keltaiset. == Levinneisyys == Keltasinappi on alkujaan kotoisin Välimeren seudulta. Nykyisin sitä kasvaa Lounais-Suomesta etelään koko Euroopassa, sekä paikoin Aasiassa ja Pohjois-Amerikassa. Se on moni paikoin tulokaslaji tai viljelykarkulainen. == Käyttö == Sinapin valmistuksessa keltasinapin siemenjauhetta sekoitetaan yleensä mustasinappiin. Kokonaisia siemeniä käytetään säilykkeiden kuten maustekurkkujen valmistukseen. Keltasinapin siemenistä saadaan 20–35 % miedonmakuista öljyä, jota voidaan käyttää polttoaineena ja voiteluaineena. Ruotsissa siitä tehdään majoneesia. Versoja voidaan käyttää salaatin tapaan. Keltasinappia käytetään myös viherkesannointikasvina. == Lähteet == == Aiheesta muualla == *Luontoportti: Keltasinappi (Sinapis alba) *ITIS: Sinapis alba *United States Department of Agriculture (USDA): Sinapis alba *Flora of China: Sinapis alba *Dr. Duke's Phytochemical and Ethnobotanical Databases: Sinapis alba *Centre for Agriculture and Biosciences International (CABI): Sinapis alba (white mustard) *Gernot Katzer's Spice Pages: White Mustard (Sinapis alba) Luokka:Sinapit (kasvit)
Yhdystie 8390

Yhdystie 8390 on Pudasjärven Siivikon kylästä Puhoksen kautta Suomussalmen Näljängän kylälle johtava yhdystie. Tie lähtee kantatieltä 78 ja päättyy seututielle 800. ==Historia== Puhoksen ja Näljängän välisen tieosuuden ensimmäinen suunnitelma valmistui vuonna 1902. Vuonna 1959 Siivikon ja Puhoksen välinen kylätie parannettiin maantieksi, joka rakennettiin Kainuun työmaasiirtolarahoilla. Siihen aikaan Kainuussa työmaasiirtolarahoilla rakennettuja teitä kutsuttiin niin sanotusti Kekkosteiksi. ==Lähteet== 8390 Luokka:Pudasjärven liikenne Luokka:Suomussalmen liikenne
A Perfect Contradiction

A Perfect Contradiction on englantilaisartisti Paloma Faithin kolmas studioalbumi, jonka julkaisi Sony Music Entertainment 10. maaliskuuta 2014. Musikaalisesti se on pop-albumi, jossa on elementtejä R&B;:stä, jazzista, soulista, motownista ja diskosta. Albumi sai vaihtelevia vastaanottoja ristiriitaisista positiivisiin. == Kappaleet == # # # # # # # # # # # == Arvostelut == * Metacritic: 66/100Metacritic aggregate * The Guardian: The Guardian * The Independent: == Listasijoitukset == Listat (2014) Paras Sijoitus Alankomaat (MegaCharts) 41 Australia (ARIA) 22 Belgia (Ultratop Flanderi) 64 Irlanti (IRMA) 8 Iso-Britannia (Official Charts Company) 2 Skotlanti (Official Charts Company) 2 Sveitsi (Swiss Music Charts) 91 Uusi- Seelanti (RIANZ) 21 ==Palkinnot ja myynnit== Valtio Palkinto Myynti Iso- Britannia (BPI) Kultaa 100 000 ==Lähteet== Luokka:Vuoden 2014 albumit Luokka:Paloma Faithin albumit
Kevätruusuleinikki

Kevätruusuleinikki (Adonis vernalis) on monivuotinen keltakukkainen kasvi, jota tavataan Euraasian kuivilla aroilla. Se kasvaa 30 cm korkeaksi ja kukkii maaliskuussa. Siemenet kypsyvät touko-kesäkuussa. Kevätruusuleinikkiä on käytetty rohdoskasvina, sillä se sisältää sydänglykosideja. == Lähteet == == Aiheesta muualla == * Suomen Lajitietokeskus: Kevätruusuleinikki (Adonis vernalis) * Puutarha.net: Kevätruusuleinikki (Adonis vernalis) * Integrated Taxonomic Information System (ITIS): Adonis vernalis * United States Department of Agriculture (USDA): Adonis vernalis * Dr. Duke's Phytochemical and Ethnobotanical Databases: Adonis vernalis Luokka:Ruusuleinikit
Pyöröorapihlaja

Pyöröorapihlaja eli pyöröliuskaorapihlaja (Crataegus laevigata) on orapihlajiin kuuluva puuvartinen kasvi, joka kasvaa luonnonvaraisena Keski- Euroopassa ja paikoin Englannissa. == Ulkonäkö ja koko == thumb|left|Bouquetotin kunnassa Normandiassa kasvavan pyöröorapihlajan uskotaan olevan yksi Ranskan vanhimmista puista. Pyöröorapihlaja kasvaa 4–8 metriä korkeaksi ja yhtä leveäksi. Sen oksat ovat piikkiset ja lehdet kiiltävät, sormihaaraiset. Kermanvalkoiset kukat puhkeavat loppukeväällä, ja punaiset marjat kypsyvät syksyllä. == Lähteet == == Aiheesta muualla == *Laji.fi: Pyöröorapihlaja (Crataegus laevigata) *Kassu – Kasvien suomenkieliset nimet: Pyöröorapihlaja (Crataegus laevigata) *ITIS: Crataegus laevigata *United States Department of Agriculture (USDA): Crataegus laevigata *Dr. Duke's Phytochemical and Ethnobotanical Databases: Crataegus laevigata *Centre for Agriculture and Biosciences International (CABI): Crataegus laevigata Luokka:Orapihlajat
Puukellokanerva

Puukellokanerva eli puukanerva (Erica arborea) on ainavihanta kanervakasveihin kuuluva puuvartinen kasvi, joka kasvaa luonnonvaraisena Välimeren seudulla, Madeiralla ja Kanariansaarilla. Puukellokanerva on sukunsa suurin laji. Se kasvaa tyypillisesti 2–4 metriä korkeaksi, mutta joskus jopa kuusimetriseksi. Neulasmaiset lehdet kasvavat 3–4 lehden kimppuina. Tuoksuvat valkoiset tai vaaleanpunaiset kukat puhkeavat keväällä tiiviinä pyramidinmuotoisina terttuina. Puukellokanervan juuria käytetään piippujen valmistamiseen. == Lähteet == == Aiheesta muualla == * Suomen Lajitietokeskus: Puukellokanerva – Erica arborea Luokka:Kellokanervat
Fall to Grace

Fall to Grace on englantilaisen laulaja-lauluntekijä Paloma Faithin albumi. Sen julkaisi RCA Records 28. toukokuuta 2012. Hän työskenteli albuminsa parissa tuottaja Nellee Hooperin kanssa, joka on jo aiemmin työskennellyt lukuisten tunnettujen artistien, kuten Madonnan, Björkin, Massive Attackin ja Gwen Stefanin kanssa. Albumi sisältää viittauksia popista, soulista, soft rockista ja R&B;:stä. Albumi sai pääosin positiivisen vastaanoton kriitikoilta. Albumin deluxe edition -versio julkaistiin samana päivänä, ja se sisältää akustisia versioita viidestä albumin kappaleesta. Albumin johdantosingle oli ”Picking Up the Pieces”, joka julkaistiin 20. toukokuuta 2012 ja se sijoittui Britannian singlelistan 7. sijalle, joka oli sillä hetkellä Faithin parhaiten kyseisellä listalla sijoittunut kappale. ”Fall to Grace” sijoittui Britannian albumilistan toiselle sijalle ja British Phonographic Industry palkitsi sen tuplaplatinalla 600 000 kappaleen myynnin jälkeen. Suomessa albumi nousi virallisen albumilistan sijalle 44. Albumilta julkaistiin vielä neljä muuta singleä, ”30 Minutes Love Affair”, ”Never Tear Us Apart”, ”Just Be” ja ”Black & Blue”. Edistääkseen albumin myyntiä Paloma aloitti uransa toisen kiertueen alkuvuodesta 2013. == Kappaleet == # # # # # # # # # # # # == Arvostelut == * Metacritic: 62/100Metacritic: Reviews for Fall to Grace by Paloma Faith * Entertainment Weekly: * Rolling Stone: == Listasijoitukset == Listat (2012) Paras Sijoitus Australia (ARIA) 49 Irlanti (IRMA) 10 Iso-Britannia (Official Charts Company) 2 Skotlanti (Official Charts Company) 1 Suomi (Suomen virallinen lista) 44 Sveitsi (Swiss Music Charts) 36 Uusi-Seelanti (RIANZ) 15 Yhdysvallat (Billboard 200) 170 Yhdysvallat (Billboard Top Heartseekers Albums) 2 ==Palkinnot== Valtio Palkinto Iso-Britannia (BPI) Tuplaplatinaa ==Lähteet== Luokka:Vuoden 2012 albumit Luokka:Paloma Faithin albumit
Ahmia

Ahmia on Suomessa luotu Tor-verkon onion-verkkosivujen hakukone. Ahmian näkyvin projekti on ahmia.fi-hakukone, joka tarjoaa mahdollisuuden etsiä sisältöä Tor-verkosta. Se on yksi harvoista Tor-verkon hakukoneista, joskaan ei ainoa (toinen on esimerkiksi onion.link-sivusto, aiempi onion.city). Kesällä 2014 hakukonekehitystyö sai Google Summer of Code 2014 -rahoitusta. Kehitystyön mentoroinnista vastasi Tor-ohjelmistoja kehittävä Tor Project. Hakukone on myös yksi kansainvälisen ihmisoikeusjärjestö Hermes Center for Transparency and Digital Human Rights:n alla toimivista projekteista, jolla on myös juridinen vastuu hakukoneesta. == Katso myös == * Tor-verkko * Yksityisyys internetissä * Hakukone == Lähteet == == Aiheesta muualla == *Ahmia.fi-hakukonesivusto Luokka:Tor-piilopalvelut Luokka:Suomalaiset yhteiskunnalliset verkkosivustot
Andy Najar

Andy Najar Rodríguez (s. 16. maaliskuuta 1993) on honduraslainen jalkapalloilija, joka edustaa Jupiler Pro Leaguessa pelaavaa RSC Anderlechtiä. Hän on pelipaikaltaan oikea laitalinkki. Najar on kuulunut vuodesta 2011 asti Hondurasin jalkapallomaajoukkueeseen. == Seurajoukkueura == Ammattilaisuransa vuonna 2010 yhdysvaltalaisessa DC Unitedissa aloittanut Najar teki debyyttinsä MLS-liigassa maaliskuussa 2010. Samana vuonna hänet valittiin vuoden tulokkaaksi MLS:ssä. Tammikuussa 2013 Najar siirtyi Yhdysvaltain pääkaupungista kuukauden mittaiselle lainalle Belgian suurseuraan RSC Anderlechtiin. Kuukauden lainan jälkeen Anderlecht oli vaikuttunut Najarin kyvyistä ja osti tämän omakseen noin kolmella miljoonalla dollarilla. Hän teki debyyttinsä kuitenkin vasta elokuussa 2013. == Maajoukkueura == Najar kuului Hondurasin joukkueeseen olympialaisissa 2012. Hondurasin jalkapallomaajoukkueessa hän oli jo debytoinut syyskuussa 2011. Najar valittiin valmentaja Luis Fernando Suárezin ryhmään MM-kisoihin 2014. == Lähteet == * http://www.transfermarkt.co.uk/en/andy- najar/profil/spieler_145838.html?from=direktErgebnis * http://www.national- football-teams.com/player/44931/Andy_Najar.html Luokka:Hondurasilaiset jalkapalloilijat Luokka:Vuonna 1993 syntyneet Luokka:Elävät henkilöt
Balls of Steel Australia

Balls of Steel Australia on australialaisversio brittiläisestä piilokamerasarjasta Balls of Steel. Ohjelmaa alettiin esittää ensimmäisen kerran Comedy Channel-kanavalla 19. huhtikuuta 2011 ja se jatkui kahden tuotantokauden ajan 2. huhtikuuta 2012 asti. Ohjelma voitti Most Outstanding Light Entertainment Program-palkinnon ASTRA-gaalassa 2012. == Lähteet == Luokka:Australialaiset tositelevisiosarjat Luokka:Piilokameraohjelmat
Rick and Morty

Rick and Morty on yhdysvaltalainen animaatiosarja, jonka ovat luoneet Justin Roiland ja Dan Harmon. Roiland toimii äänenä Rickille ja Mortylle. Lopun perheen äänirooleissa toimii Chris Parnell, Spencer Grammer ja Sarah Chalke. Ohjelman ensiesitys oli 2. joulukuuta 2013 Cartoon Networkin alaisella Adult Swim -kanavalla. Sarjan toinen tuotantokausi alkoi 26. heinäkuuta 2015 ja kolmas kausi alkoi 30. heinäkuuta 2017. Neljäs kausi alkoi 10. marraskuuta 2019. Rick and Mortylla oli Simpsonien 26. tuotantokaudella oma sohvavitsi. == Juoni == Rick on henkisesti epävakaa alkoholisti, mutta lahjakas tiedemies. Hän on hiljaittain löytänyt uuden yhteyden perheensä kanssa. Rick käyttää aikaansa vieden tyttärenpoikaansa Mortya (myöhemmin myös muita perheenjäseniä) sekopäisille ja vaarallisille seikkailuille syvälle avaruuteen ja toisiin ulottuvuuksiin. Yhdistettynä Mortyn horjuvaan perhe-elämään nämä seikkailut aiheuttavat paljon ahdinkoa koulussa ja kotona. Jokainen jakso päättyy lopputekstien jälkeiseen kohtaukseen, joka täydentää jaksoa. ==Päähahmot== *Rick Sanchez on Mortyn ja Summerin alkoholisoitunut isoisä, Bethin isä ja Jerryn appi. Lahjakas tiedemies, joka keksii huvikseen (joskus myös hyödyksi) mitä eriskummallisimpia laitteita. Vastaa lähes aina sarkastisesti kaikkiin kysymyksiin. Röyhtäilee paljon puhuessaan. Vaikka vaikuttaa pitävänsä perhettään surkeana, on valmis tekemään mitä vain heidän puolestaan. *Morty Smith on Rickin 14-vuotias lapsenlapsi, Summerin pikkuveli, Jerryn ja Bethin poika. Yksinäinen ja pelokas Morty tempautuu usein tavalla tai toisella Rickin mukaan. Ihastunut koulukaveriinsa Jessicaan. *Jerry Smith on Mortyn ja Summerin isä sekä Bethin mies. Työskenteli aiemmin mainostoimistossa, kunnes sai potkut. Mortyn tavoin hieman luonteeltaan epävarma. *Beth Smith, omaa sukua Sanchez, on Mortyn ja Summerin äiti, Rickin tytär ja Jerryn vaimo. Ammatiltaan eläinlääkäri, joka on erikoistunut hevoskirurgiaan. Käy usein läpi avioliittokriisiä ja pohtii, oliko ensimmäisen lapsen hankinta alaikäisenä viisasta. *Summer Smith on Mortyn 17-vuotias isosisko, Rickin lapsenlapsi ja Jerryn ja Bethin tytär. Saa kuulla olevansa vahinkolapsi. == Tuotantokaudet == Kausi Jaksot Ensiesitys Avausjakso Päätösjakso 1 11 2. joulukuuta 2013 14. huhtikuuta 2014 2 10 26. heinäkuuta 2015 4. lokakuuta 2015 3 10 1. huhtikuuta 2017 1. lokakuuta 2017 4 10 10. marraskuuta 2019 31. toukokuuta 2020 5 10 20. kesäkuuta 2021 5. syyskuuta 2021 == Katso myös == * Luettelo animaatiosarjan Rick and Morty jaksoista == Aiheesta muualla== * Virallinen sivusto * == Lähteet == Luokka:2010-luvun yhdysvaltalaiset scifi-sarjat Luokka:Yhdysvaltalaiset animaatiosarjat Luokka:Adult Swimin televisio-ohjelmat
Fraser Forster

Fraser Forster (s. 17. maaliskuuta 1988) on englantilainen jalkapallomaalivahti, joka edustaa englantilaisseura Tottenham Hotspuria. Newcastle Unitedin kasvatti Forster on pelannut Englannin jalkapallomaajoukkueessa kuusi ottelua. == Seurajoukkueura == Newcastlessa uransa aloittanut Forster ei pelannut seuran edustusjoukkueessa yhtään ottelua. Hän kierteli koko Newcastle-uransa lainoilla. Vuonna 2009 hän siirtyi lainalle Norwich Cityyn ja oli vahvassa roolissa, kun joukkue nousi kaudeksi 2010–11 Englannin mestaruussarjaan. Fanit valitsivat Forsterin seuran kauden pelaajaksi. 2010 hän siirtyi lainalle Skotlannin valioliigan Celtic FC:hen, joka osti Forsterin omaksi kaudelle 2012–13 Skotlannin liigan voiton jälkeen. Celtic uusi mestaruuden kahdella seuraavallakin kaudella Forsterin ollessa ykkösmaalivahtina. Kesällä 2014 Forster siirtyi Valioliigan Southampton FC:hen, jossa hän pian nappasi ykkösmaalivahdin roolin Artur Borucilta. Syksyllä 2019 Forster palasi lainasopimuksella Celticiin, ja voitti jälleen ykkösmaalivahtina liigamestaruuden. Hän voitti Celticissä myös Skotlannin Cupin 2011, 2013 ja 2020 sekä Skotlannin liigacupin 2020. Kausilla 2020–2022 hän pelasi Southamptonissa 27 valioliigaottelua. Hän siirtyi kesällä 2022 ilmaissiirrolla Tottenhamiin. Forster on pelannut pääsarjatasolla 168 ottelua Celticissä, 134 Southamptonissa ja 14 peliä Tottenhamissa. Mestarien liigassa hän on pelannut 14 ottelua Celticissä ja kaksi peliä Tottenhamissa sekä Eurooppa-liigassa 14 ottelua Celticissä ja kuusi Southamptonissa. == Maajoukkueura == Englannin valmentaja Roy Hodgson kutsui Forsterin mukaan lokakuussa 2012 MM-karsintaotteluihin. Hän pelasi ensimmäisen maaottelunsa Englannin jalkapallomaajoukkueen paidassa Chileä vastaan marraskuussa 2013. Hyvien Celtic-esitysten ansiosta Hodgson valitsi toukokuussa 2014 Forsterin mukaan MM-kisoihin. Forster ei kuitenkaan pelannut turnauksessa minuuttiakaan, sillä ykkösvahtina toimi Manchester Cityn Joe Hart. Forster kuului Englannin joukkueeseen myös EM-kilpailuissa 2016, muttei silloinkaan päässyt pelaamaan. Kaikkiaan hän on pelannut kuusi maaottelua, kaikki ystävyysotteluita. Viimeksi hän on pelannut maajoukkueessa toukokuussa 2016, mutta vaihtopenkillä hän on ollut viimeksi EM-karsintaotteluissa maaliskuussa 2023. == Lähteet == * http://www.transfermarkt.co.uk/en/fraser- forster/profil/spieler_52570.html?from=direktErgebnis * http://www.national- football-teams.com/player/54057/Fraser_Forster.html Luokka:Englantilaiset jalkapallomaalivahdit Luokka:Vuonna 1988 syntyneet Luokka:Elävät henkilöt
Rubble Trouble

Rubble Trouble New York (eli Rubble Trouble) on brittiläisen Nitromen tammikuussa 2010 julkaisema indievideopeli, jossa pelaajan tarkoituksena on erilaisia apuvälineitä, kuten nitroa ja kanuunankuulia käyttämällä tuhota New Yorkin rakennuksia vaurioittamatta muuta ympäristöä. Rubble Trouble tunnetaan myös lyhenteellä RT. Pelillä on kaksi jatko-osaa, RT Tokyo (2011) ja RT Moscow (2011), joissa on sama periaate kuin edeltäjällään. == Lähteet == * http://www.miniclip.com/games/rubble-trouble/en/ Luokka:Pulmapelit Luokka:Vuoden 2010 videopelit